რაფაელ ვან დერ ვარტი

რაფაელ ვან დერ ვარტი (დ. 11 თებერვალი, 1983) — ჰოლანდიელი ფეხბურთელი, ნიდერლანდის ეროვნული ნაკრებში 109 მატჩი აქვს ჩატარებული და 25 გოლი გატანილი. კარიერის უდიდესი ნაწილი გაატარა გერმანულ საფეხბურთო კლუბ ჰამბურგში. რაფაელ ვან დერ ვაარტმა ახალგაზრდული საფეხბურთო კარიერა დაიწყო „დეკენემერსში“. 1993 წელს გადავიდა „აიაქსის“ ახალგაზრდულ აკადემიაში. მისი პროფესიონალური დებიუტი ამ კლუბში შედგა 2000 წელს 19 აპრილს. 2000-2001 წლების სეზონში მწვრთნელმა კო ადრიაანსემ ის შემტევი ნახევარმცველის პოზიციაზე გადაიყვანა. ვან დერ ვაარტი ძირითადი შემადგენლობის წევრი გახდა და იმ სეზონში 7 გოლი გაიტანა. 2002-03 წლების სეზონში მან 21 თამაშში 18 გოლის გატანა მოახერხა. 2005 წელს ის გადავიდა „ჰამბურგში“, სადაც პირველივე წელს გამოიჩინა თავი და გაიტანა 9 გოლი. ვან დერ ვაარტი შემდეგი სეზონისთვის კლუბის კაპიტნად დაინიშნა, თუმცა 2006-2007 წლის სეზონი საკმაოდ რთული აღმოჩნდა „ჰამბურგისთვის“. ვან დერ ვაარტის შეძენის სურვილი გამოთქვა „რეალმა“, მაგრამ ჰოლანდიელი კიდევ ერთი წლით დარჩა ჰამბურგში. 2008 წლის 4 აგვისტოს ვან დერ ვაარტი გადავიდა მადრიდში 13 მილიონი ევროს საფასურად. მადრიდში მან ორი სეზონი გაატარა. 2010 წლის 31 აგვისტოს სატრანსფერო ფანჯრის დახურვამდე 2 საათით ადრე ვან დერ ვაარტი 8 მილიონ ევროდ შეიძინა „ტოტენჰემმა“. ახალ კლუბში ვან დერ ვაარტი იყო ძირითადი შემადგენლობის ფეხბურთელი და საკვანძო ფიგურა „ტოტენჰემის“ მწვრთნელის ჰარი რედნაპის ტაქტიკაში. 2012 წელს კლუბში ახალი მწვრთნელი, ანდრე ვილაშ-ბოაში მივიდა, ვან დერ ვაარტმა დატოვა ინგლისი და თავის ყოფილ კლუბს - „ჰამბურგს“ - დაუბრუნდა. ვან დერ ვაარტის დებიუტი ეროვნულ ნაკრებში შედგა 2001 წელს. მას შემდეგ ვან დერ ვაარტმა ხუთ დიდ საფეხბურთო ტურნირში მიიღო მონაწილეობა: სამჯერ ევროპის (2004, 2008 და 2012) და ორჯერ მსოფლიოს (2006 და 2010) ჩემპიონატებზე. 2004 და 2006 წლებში ის სათადარიგო მოთამაშე იყო. ნაკრების ძირითად შემადგენლობაში მან ადგილი 2008 წლის ევროპის ჩემპიონატზე დაიმკვიდრა, სასტარტო თრთმეტეულში ხვდებოდა ის 2010 და 2012 წლების ჩემპიონატებზეც. 2005 წლის 10 ოქტომბერს ვან დერ ვაარტი დაქორწინდა ჰოლანდიელ მსახიობზე სილვიე მეისზე. წყვილი „ახალ ბექჰემებად“ ომნათლეს. ერთი წლის შემდეგ მათ შეეძინათ ბიჭი დამიენი. განახლდა: 11 დეკემბერი, 2016. განახლდა: 19 ნოემბერი, 2013. ერედივიზია (2): 2001-2002, 2003-2004 უეფა-ს ინტერტოტოს თასი (2): 2005, 2007 იოჰან კრუიფის ჯილდო (1): 2001 ჰოლანდიის თასი (1): 2001-2002 ჰოლანდიის სუპერ თასი (1): 2002 ესპანეთის სუპერთასი (1): 2008 მსოფლიოს ჩემპიონატის ვერცხლის პრიზიორი (1): 2010 ვიკისაწყობში არის გვერდი თემაზე: რაფაელ ვან დერ ვარტი ოფიციალური საიტი რაფაელ ვან დერ ვარტი — ფიფას ჩანაწერი[დაარქივებული] რაფაელ ვან დერ ვაარტი — სტატისტიკა საიტზე Soccerbase.com (ინგლისური) ↑ FIFA World Cup South Africa 2010 – List of Players (PDF). Fédération Internationale de Football Association (FIFA). დაარქივებულია ორიგინალიდან — 2020-05-17. ციტირების თარიღი: 8 ივნისი, 2013. ↑ R. van der Vaart Dutch. Voetbal International. დაარქივებულია ორიგინალიდან — 2013-07-12. ციტირების თარიღი: 8 ივნისი, 2013. ↑ Spielerprofil – Rafael van der Vaart German. Hamburger SV. დაარქივებულია ორიგინალიდან — 2013-05-30. ციტირების თარიღი: 8 ივნისი, 2013. ↑ Football: Rafael van de Vaart. FootballDatabase.eu. ციტირების თარიღი: 12 აპრილი, 2011. ↑ Rafael van der Vaart.:. Club matches. WorldFootball.net. ციტირების თარიღი: 12 April 2011. ↑ Rafael van der Vaart. UEFA. ციტირების თარიღი: 12 აპრილი, 2011. ↑ Includes the Johan Cruyff Shield, Supercopa de España, UEFA Intertoto Cup and Bundesliga relegation play-offs